**Правила понашања**

Како би се обезбедила сигурност и удобност Вас, Ваше деце и гостију, молимо да поштујете кућни ред Музеја који каже да:

* деца старија од 6 година у Музеју морају бити у пратњи одрасле особе (једна одрасла особа на петоро деце)
* свако дете млађе од 6 година мора бити у пратњи једне одрасле особе, с обзиром да је програм првенствено намењен деци од 7 до 11 година
* како се простор Музеја разликује од класичне играонице, молимо да се постарате да понашање Ваше деце буде адекватно намени институције
* храна и пиће се не смеју износити ван простора који је предвиђен за рођенданско славље
* гости у Музеј могу донети своју храну и пиће (безалкохолно) као и рођенданске украсе
* Музеј омогућава употребу своје кухиње са фрижидером.

**Цене Музејске играонице**

У вези са трошковима прославе дечјег рођендана у простору Музеја нудимо две опције у зависности од дана у недељи:

**Опција 1.**

Прослава у радно време Музеја (понедељак-петак) по цени од 4.000 динара.

**Опција 2**.

Прослава ван радног времена Музеја (после радног времена и викенд) по цени од 6.000 динара.[[1]](#footnote-2)

**Напомена:** уколико се прослава прави за већи број деце од 20, цена ће бити увећана и то на сваких 5-оро деце за 1.000 динара за ангажовање додатних сарадника Музеја, а из разлога безбедности деце и квалитета програма. Ако без претходне најаве Музеју на дан рођендана дође већи број деце, Музеј задржава право накнадног испостављања рачуна и наплате сходно наведеном критеријуму. Такође уколико без најаве на дан прославе у Музеј дође несразмерно већи број од 20-оро деце, Музеј задржава право да на лицу места откаже прославу.

У цену су укључене следеће услуге:

* Обилазак сталне поствке музеја
* Програм радионица
* Ангажовање два стручна сарадника из Музеја
* Обезбеђивање потрошног материјала за радионице
* Коришћење заједничких музејских просторија
* Обезбеђен паркинг простор
* Поклони за сву пристуну децу
* Поклон за слављеника
* Услуга сређивања простора након прославе

**Приликом потписивања уговора плаћа се депозит у износу од 1.000 динара по резервацији термина, остатак новца улаћује се најкасније три дана пре реализације уговореног датума прославе.**

Молимо вас да попуните формулар

1. Вишa цена прославе музејске играонице ван радног времена условљена је додатним ангажовањем стручног особља ван радног времена. [↑](#footnote-ref-2)